He menivät suolle kuolemaan: Alkoholistit elivät järkyttävissä oloissa espoolaisella kaatopaikalla ja loivat omat lakinsa

Diakoni Elli Korpela auttoi Mankkaalla sijainneen kaatopaikan alkoholisteja 15 vuoden ajan, vaikka tiesi ettei saa ketään raittiiksi.

Rappioalkoholistit loivat omat tapansa ja lakinsa soiselle kaatopaikalle. Siellä he esimerkiksi pesivät pyykkinsä.­

Vaikka on tammikuu, Tapiolan golfkeskuksen nurmi loistaa kirkkaan vihreänä. Klubirakennuksen vieressä kolme miestä lyö palloa toisensa jälkeen viheriölle. Harjoitteluradan pelaajien lisäksi kentällä ei ole ketään.

Kentällä kävelee Elli Korpela, 75. Hän ei ole koskaan pelannut golfia, mutta nämä nurkat hän on nähnyt lukemattomia kertoja – tosin viime kerrasta on jo yli 30 vuotta.